καλησπέρα σας, 

θα ήθελα να σας ρωτήσω σχετικά με την κατανομή μονάδων θέρμανσης με σύστημα αυτονομίας με πάγιο. ο καυστήρας που έχουμε στην πολυκατοικία λειτουργεί ηλεκτρονικά με εξωτερικό θερμοστάτη (buderusecomatic). έτσι, λειτουργεί ακόμα και αν κανείς δεν ανοίγει καλοριφέρ, μόνο και μόνο για να κρατά το νερό του κυκλώματος σε μια ορισμένη θερμοκρασία και να είναι σε ετοιμότητα. αυτές οι ώρες που καίει ο καυστήρας - και δεν αναλογούν σε κανένα διαμέρισμα- δεν καταγράφονται σε κάποιο ρολόι και ο διαχειριστής τις μοιράζει αποκλειστικά στους ενοίκους που έχουν ανάψει καλοριφέρ, έστω και για λίγο. με αυτό τον τρόπο μία ώρα καλοριφέρ κοστίζει σχεδόν 100 ευρώ, πέραν από το πάγιο! εμάς δεν μας φαίνεται λογικό να χρεώνονται οι κοινόχρηστες ώρες μόνο σε αυτούς που ανάβουν, γιατί με αυτή τη λογική, αν π.χ. κανείς δεν άναβε καλοριφέρ, τότε ποιος θα χρεωνόταν αυτές τις ώρες; και αν πάλι, ένας το άναβε έστω για 1 ώρα θα χρεωνόταν όλο το ποσό δηλ. σχεδόν 900 ευρώ; από την άλλη, η πολιτική της πολυκατοικίας είναι να γίνεται χρέωση του πετρελαίου, όταν αυτό αντικαθίσταται και άρα η χρέωση αφορά στο διάστημα φλεβάρη- απριλη. στη δική μας περίπτωση, αλλά και άλλων, είχαμε ανάψει καλοριφέρ μόνο το φλεβάρη για 2 ώρες, αλλά χρεωθήκαμε το κοινόχρηστο πετρέλαιο του φλεβάρη, του μάρτη και του απρίλη. μετά από όλα αυτά δεν ξέρω πού να αποταθώ για να έχω μια έγκυρη γνώμη για το ποιο είναι το νόμιμο και το δίκαιο. ευχαριστώ εκ των προτέρων για την απάντησή σας.
αυτονομη θερμανση με παγιο
η δική σας περίπτωση αν είναι εξ αρχής αυτόνομη θέρμανση με διατήρηση του λέβητα σε ετοιμότητα, μπορώ να μετατρέψω αυτή την λειτουργία με μικρό κόστος στην απλή και συνηθισμένη, που ζεσταίνει το νερό μόνο όσο υπάρχει ζήτηση. αν όμως η παρούσα αυτόνομη θέρμανση ήταν κάποτε κεντρική θέρμανση που μετατράπηκε σε αυτόνομη με ‘ θερμιδομετρητές και κιτ μετατροπής’ διαφόρων γνωστών εταιριών τότε πρέπει να γίνουν ενσύρματες ή ασύρματες καλωδιώσεις ή άλλου είδους αυτοματισμοί για να δουλεύει ο καυστήρας μόνο όσο χρειάζεται. τα υπόλοιπα με τις κατανομές και τα πάγια είναι θέμα εφαρμογής της απλής λογικής που όμως αυτήν την εποχή φαίνεται ότι έχουμε έλλειψη λόγω αυξημένης κατανάλωσης. τρουλλινός γιώργος , υδραυλικός , αθήνα , αττική , 6932860310. 